Solidariteit weer na hof oor diskriminasie – praag.co.za
Solidariteit weer na hof oor diskriminasie
Die vakbond Solidariteit het Jeff Radebe, voormalige minister van justisie en grondwetlike ontwikkeling, gedagvaar om op 25 en 26 September 2014 in die gelykheidshof in Pretoria te verskyn. Solidariteit sal sy lid, landdros Martin Kroukamp, in die gelykheidshof verteenwoordig en aanvoer dat minister Radebe onbillik op grond van sy ras teen hom gediskrimineer het.
'n Volbank regters van die Grondwethof het onlangs Solidariteit se nege jaar lange regstryd teen onregverdige diskriminasie teen Renate Barnard van die SAPD op grond van ras gesink.
Die hof het beslis daar is nie onregverdig teen Barnard gediskrimineer omdat sy wit is nie.
Die vakbond is tans in 33 sake teen regstelaksie in verskillende howe betrokke. Solidariteit het voorheen gesê die stryd van bruin tronkbewaarders in die Wes-Kaap is die heel belangrikste.
"Dit is die eerste keer dat Solidariteit 'n Minister dagvaar om sy besluit in die hof te verduidelik. In ons dagvaardiging aan die minister versoek ons dat hy bewyse moet lewer om sy besluit ten opsigte van die nie-bevordering van landdros Kroukamp te staaf," sê Kruger.
Skrywer praagGepubliseer op 16 September 2014 Kategorieë Nuus, Suider-AfrikaSleutelwoord Gelykheidshof, grondwet, Gronwethof, ras, Solidariteit